Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 346

9. évfolyam Szakmai előkészítő ismeretek 74 óra Szakmai előkészítő gyakorlatok 148 óra Elmélet és gyakorlat 222 óra SZAKMAI EL ŐKÉSZÍT Ő ISMERETEK Évi óraszám: 74 óra Célok és feladatok Az előkészítő ismeretek oktatásának alapvető célja az agrár és a gazdasági-szolgáltatási szakterület általános ismereteinek elsajátítása, a készségek, képességek fejlesztése, valamint olyan ismeretrendszer, tudás és gyakorlati ismeretek kialakítása, amely megalapozza és formálja az agrár és a gazdasági-szolgáltatási szakterület szakmacsoportjaihoz szükséges szemléletet. Készítse fel a tanulókat az önálló és csoportban történő tevékenységre, és ezen keresztül megfelelő tapasztalatszerzésre. Segítse a megalapozott pályaválasztási döntés megerősítését. Az „A” változatú kerettanterv célja alapvetően azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. A tanulók elméleti hiányosságainak pótlása ezt a célt szolgálja. A Táplálkozáskultúra tanításának célja megismertetni a tanulókkal táplálkozási szokásainkat, azok változásait, a táplálkozás élettani hatásait, ezen keresztül az egészségmegőrzés, egészségfejlesztés jelentőségét, hogy mindennapi tevékenységükben, magatartásukban az egészséges életmódra való törekvés megnyilvánuljon. A tanulók aktívan vegyenek részt a táplálkozáskultúra követelményeinek megvalósításában. A Gazdasági környezetünk tanításának célja az alapvető gazdasági folyamatok és jelenségek megismertetése. A gazdaság működésének bemutatásával, a gazdaságban végbemenő jelenségek megértetésével formálja a tanulók közgazdasági szemléletét. Az alapfogalmak megtanításával tegye lehetővé a gazdasági alapösszefüggések felismerését és alkalmazását a gyakorlatban. Alakítsa a tanulókban a logikus gondolkodás képességét, segítse az ok-okozati összefüggések felismerését. Készítse fel a tanulókat az önálló és csoportban történő munkavégzésre is. Fejlesztési követelmények A tantárgy tanulása során fejlődjenek a tanulók szakmai tantárgyak tanulásához szükséges képességei, így különösen az ismeretelemző-értékelő gondolkodás, az önálló ismeretszerzés, az ismeretek alkalmazási képessége. Fejlessze a szóbeli és írásos szakmai kommunikációs képességeket, a rajzi képességeket. Alakuljon ki, fejlődjön, erősödjön meg a tanulók saját munkájukkal kapcsolatos igényessége, munkájuk legyen átgondolt, célszerű, eredményes, a szóbeli kommunikációban törekedjenek a nyelv, a szakkifejezések szabatos használatára, munkáikban az igényes külalakra. A tantárgyi tevékenység során szokjanak hozzá a tanulók a számítástechnikai eszközök használatához. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tantárgyi tevékenység során folyamatosan erősödjék a tanulási és szakmai motiváció, váljon tudatos döntéssé a szakmaválasztás. Táplálkozáskultúra: A tanulók ismerjék a magyar étkezési szokásokat, az alapvető élelmiszerek tápértékét. Legyenek képesek az egészséget erősítő értékek felismerésére és az egészséget megőrző magatartás elsajátítására. Gazdasági környezetünk: A tanulók tudják megmagyarázni a család szerepét, a gazdasági egységek formáit, szerepét, működését, felépítését. 2001/28/II. szám Belépő tevékenységformák Feladattal vezetett elemzés írásos, képi és elektronikus ismeretforrások felhasználásával, beadásra szánt beszámolók készítése. A fizikában, kémiában, matematikában tanult ismeretek rendszerezése, ismétlése. Információk gyűjtése a tanulók szakirányú tapasztalatainak felhasználásával és kiadványok, szakmai folyóiratok, szakkönyvek segítségével. Megfigyelési szempontok alapján történő ismeretszerzés. (A tanult ismeretek, törvényszerűségek felismerése a hétköznapi életben és a mezőgazdasági üzemek látogatása során. A különböző szakmák közötti hasonlóságok és különbségek felfedezése.) Önálló tapasztalatszerzéssel egyszerű összefüggések, törvényszerűségek felismerése. Táplálkozáskultúra: Információk gyűjtése közvetlen észlelés és közvetett tapasztalás alapján, ismeretterjesztő kiadványok, médiák segítségével. Gazdasági környezetünk: A tanulók gyűjtsenek információkat környezetükből: például a család költségvetéséről, a piac résztvevőiről, a termelési módokról, és tudjanak következtetéseket levonni azokkal kapcsolatban. Táplálkozáskultúra Témakörök Tartalmak Táplálkozáskultúra A táplálkozáskultúra fogalma, kapcsolata a kultúra többi elemével. Táplálkozási ismeretek Növényi és állati eredetű élelmiszerek. Táplálkozási szokásaink. Tápanyagaink energiatartalma. Egészség Az egészség mint érték; az egészség fogalmának értelmezése. A testi egészség. Mentálhigiéné — lelki egészség. Egészségfejlesztés/ egészségnevelés Az egészséget befolyásoló tényezők. Környezeti ártalmak hatásai az egészségre. A betegség és hatása a szervezetre. Életmód — egészséges életmód. Gazdasági környezetünk Témakörök Tartalmak A gazdaság alapjai A szükséglet, az igény és a kereslet. A gazdálkodás. A termelés. A termelés alapfogalmai, a termelés tényezői. A munkamegosztás. Az elosztás, a forgalom. Hasznosság, érték, elégedettség. A csere. A szerződés, a piac, a jövedelem. A fogyasztás. A fogyasztás tárgyai, a fogyasztás formái. A gazdálkodás formái. Egyszerű újratermelés. Bővített újratermelés. 2001/28/II. szám Témakörök Tartalmak A piac A piac szerkezete. A piac alakulása. Az árak összehasonlítása a piacon. A piac csoportosítása. Piaci kapcsolatok: egyszerű piaci kapcsolatok, bővített piaci kapcsolatok. A piac formái. Az árupiac. A szolgáltatások piaca. Munkaerőpiac: a munkaerőpiac működése, a munkaerőpiac zavarai. Pénz- és tőkepiac: hitelintézetek, pénzpiac, tőkepiac, tőzsde. A piac résztvevői A háztartások. A család szerepe — termelés, feldolgozás és szolgáltatás. Családi munkamegosztás. Jövedelemszerzési módok. A jövedelmek felhasználásának módjai. A családi költségvetés készítésének szempontjai. Gazdasági egységek. A gazdasági egységek szerepe. A gazdasági egységek formái. Gazdasági egységek alapítása. A gazdasági egységek működése. A gazdasági egységek felépítése. A továbbhaladás feltételei Táplálkozáskultúra: A tanulók ismerjék táplálkozási szokásainkat és a táplálkozás élettani hatásait. Ismerjék fel az egészséges életmód fogalmát. Helyesen rendeljenek össze mezőgazdasági alapanyagokat és feldolgozott élelmiszereket. Mutassák be a saját és környezetük táplálkozási szokásait, a tanultak felhasználásával mondjanak azokról véleményt. Helyesen rendeljenek össze leírt táplálkozási szokásokat a tanult élettani hatásokkal. Gazdasági környezetünk: A tanulók ismerjék a fogyasztás tárgyait, formáit. Értsék az egyszerű gazdasági tevékenységek alapösszefüggéseit. SZAKMAI EL ŐKÉSZÍT Ő GYAKORLATOK Évi óraszám: 148 óra Célok és feladatok Az előkészítő gyakorlatok oktatásának alapvető célja az agrár és a gazdasági-szolgáltatási szakterületen az elmélethez kapcsolódó manuális tevékenységek elsajátításán keresztül a motiváció elősegítése, a megalapozott pályaválasztás erősítése. Készítse fel a tanulókat az önálló és csoportban történő munkavégzésre is. Az „A” változatú kerettanterv célja alapvetően azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. Ezt a célt szolgálja — megfelelő tanulói aktivitás mellett — a tanulók fejlettebb gyakorlati készségeinek, képességeinek továbbfejlesztése. A Mindennapi ismeretek tanításának célja, hogy olyan ismereteket nyújtson, amelyek a hétköznapi élet területén hasznosíthatók. Az igényes, helyzethez illő szóhasználat, mondat- és szövegalkotás gyakorlása, közéleti szövegek értelmezése és alkotása, a környező világban való eligazodás segítése. Tegye képessé a tanulókat ügyeiknek az intézésére, saját testi épségük megvédésére, baleset esetén a szakemberek megérkezéséig a további károsodás kivédésére. A Munkavédelem és higiénia oktatásának célja, hogy ismertesse a biztonságos munkavégzés személyi és tárgyi feltételeit. Készítse fel a tanulókat az elsősegélynyújtás általános szabályainak, a higiéniai és környezetvédelmi előírásoknak a betartására. A Szakmai tanulmányi kirándulások célja, hogy a tanulók konkrét tapasztalatokra építve alapozzák meg a szakterület kiválasztását. Alakuljon ki bennük a jelenségek megfigyelésének, elemzésének képessége. 2001/28/II. szám Fejlesztési követelmények A tantárgy a gyakorlati tevékenységeken keresztül erősítse a tanulók motivációját, és segítse a pályaépítést. A Mindennapi ismeretekben tanultak alapján a tanulók legyenek képesek hivatalos ügyeik intézésére. Ismerjék fel és értelmezzék a leggyakoribb vevőtájékoztatási jelrendszereket (élelmiszer, növényvédő szerek, ruha és textil, elektromos kisgépek stb.), tudják a szükséges információforrást használni. Ismerjék fel a balesetveszélyes helyzeteket. Tudják végrehajtani baleseteknél a legfontosabb teendőket, viselkedjenek a helyzetnek megfelelően. A Munkavédelem és higiénia oktatása során a tanulók ismerjék meg az előforduló ártalmakat, a megelőzési módokat és az elhárítási lehetőségeket. Tudják a személyi higiénia alapszabályait. Belépő tevékenységformák Mindennapi ismeretek: Információk gyűjtése, az információk értelmezése, tanári segítséggel következtetések megfogalmazása, közvetlen észlelés és közvetett tapasztalás alapján lényegkiemelés. Balesetveszélyes helyzetek felismerése. Balesetek és evvel kapcsolatos magatartások jellemzése. Helyzetgyakorlatok során a megfelelő tevékenységek kipróbálása. Munkavédelem és higiénia: Információk gyűjtése a környezetünkben előforduló ártalmakról, a megelőzési módokról és elhárítási lehetőségeikről. Mindennapi ismeretek Témakörök Tartalmak Mindennapi ismeretek Önéletrajzírás. Magán- és hivatalos levél írása. Hivatalos ügyintézés: — Útlevéligénylés. — Erkölcsi bizonyítvány igénylése. — Lakcímbejelentés. — Kérdőív kitöltése. Használati utasítások, vevőtájékoztatók értelmezése. Menetrend. Vásárlások. Telefonkönyv használata. Internet használata. Álláskeresés: — Apróhirdetés. — Munkaügyi Központ. Felkészülés mozi- és színházlátogatásra. Családi ünnepek és szervezésük. 2001/28/II. szám Témakörök Tartalmak Elsősegély-nyújtási alapismeretek Az elsősegélynyújtás célja, az elsősegélynyújtó kötelességei. Tennivalók vészhelyzetben. Helyszínbiztosítás. Segélykérés, a mentő, a tűzoltóság és a rendőrség hívásának szabályai. A sérültek vizsgálata (eszmélet, légzés, pulzus). Mozdíthatóság. Házipatika, elsősegélykészlet. Stabil oldalfekvő helyzet biztosítása. Szabad légút biztosítása. Segélykérés. Elsősegélynyújtás ájulás esetén. Sebek, vérzések elsődleges ellátása. Állati harapások, rovarcsípések ellátása. Segítség áramütés esetén. Égési sérültek ellátása. Fagyási sérülések ellátása. Tennivalók a szervezet általános lehűlése esetén. Lázcsillapítás. Munkavédelem és higiénia Témakörök Tartalmak Munkavédelmi alapfogalmak A munkavédelem fogalma, fő területei. A baleset fogalma és megelőzésének szabályai. Foglalkozási ártalmak. Higiénia Fogalma, területei. Személyi higiénia. Tisztító- és fertőtlenítőszerek. Szakmai tanulmányi kirándulás Témakörök Tartalmak Szakmai tanulmányi kirándulás Különböző nemzetgazdasági ágazathoz tartozó (vendéglátás, kereskedelem, mezőgazdaság és élelmiszeripar) gazdálkodó szervezetek meglátogatása. A továbbhaladás feltételei Mindennapi ismeretek: A tanulók legyenek képesek hivatalos ügyeik intézésére, dokumentumok, tájékoztatók használatára stb. Tudják a szükséges információforrást kiválasztani, használni, alkalomhoz illően megjelenni, viselkedni. Ismerjék fel a balesetveszélyes helyzeteket. Tudja végrehajtani baleseteknél a legfontosabb teendőket, viselkedjenek a helyzetnek megfelelően. Munkavédelem és higiénia: A tanulók legyenek képesek a munkavédelem és a higiénia alapszabályainak alkalmazására. 2001/28/II. szám SZAKMAI EL ŐKÉSZÍTÉS A NÉGY SZAKTERÜLETRE „A” változat

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes